byggemelding
Store norske leksikon,Teknologi og industri,Bygg og anlegg,Bygg og anlegg
Byggemelding er en tidligere betegnelse på skriftlig søknad som skulle sendes kommunen før et byggearbeid settes i gang. Den tidligere plan- og bygningsloven fra 1985 opererte med en egen kategori byggetiltak som var meldingspliktige, men ikke søknadspliktige. Meldingspliktige tiltak er ikke videreført som egen kategori i plan og bygningsloven fra 2008. Etter gjeldende lov er et tiltak enten søknadspliktig eller unntatt fra byggesaksbehandlingen.
I dag heter det «søknad om tillatelse til tiltak» eller byggesøknad. Reglene om søknadsplikt står i plan- og bygningsloven kapittel 20.Søknaden skal gi de opplysninger som er nødvendige for at kommunen kan ta standpunkt til om vilkårene for å gi byggetillatelse er til stede. Les mer i Store norske leksikon bygging Eksterne lenker Lovdata: plan- og bygningsloven, kapittel 20 Direktoratet for byggkvalitet: Søknadsskjemaer for byggesak